PTG ออกหุ้นกู้ 1.4 พันลบ. เสนอขายกองทุน-รายใหญ่ 5-7 ก.พ.62
PTG ออกหุ้นกู้ 1.4 พันลบ. เสนอขายกองทุน-รายใหญ่ 5-7 ก.พ.62
30 ม.ค. 2562

บริษัท พีทีจี เอ็นเนอยี จำกัด (มหาชน) หรือ PTG เปิดเผยว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2562 จำนวนไม่เกิน 1,400 ล้านบาท อายุ 3 ปี ครบกำหนดไถ่ถอนปี พ.ศ.2565 มีอัตราดอกเบี้ยคงที่ร้อยละ 3.63 ต่อปี จ่ายดอกเบี้ยทุก 3 เดือนตลอดอายุหุ้นกู้
โดยเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ เปิดให้จองซื้อในวันที่ 5-7 ก.พ. 62 ผ่านธนาคารยูโอบี ซึ่งเป็นผู้จัดการการจัดจำหน่ายหุ้นกู้
สำหรับอันดับความน่าเชื่อถือของบริษัทอยู่ที่ “BBB+” แนวโน้มเครดิต “Stable” โดยบริษัท ทริสเรทติ้ง จำกัด เมื่อวันที่ 4 เม.ย.61
ทั้งนี้ บริษัทมีวัตถุประสงค์ในการนำเงินที่ได้จากการเสนอขายหุ้นกู้ครั้งนี้เพื่อนำไปใช้ในการชำระคืนเงินกู้/หุ้นกู้ และเป็นเงินทุนหมุนเวียนในการดำเนินกิจการของบริษัท